**Orkdal vidaregåande skole**, Follo, er en videregående skole i Orkland kommune, i Trøndelag fylke. Skolen ble etablert i 1923 som landsgymnas.

Orkdal vgs. ligger sør for Orkanger sentrum, og ligger idag på stedet der Follo gård lå. Skolen kalles på folkemunne bare «Follo» eller «Phollo».[]

Skolens historie
----------------

Stabburet fra garden Follo er bevart, og har ofte vært brukt som skolens «varemerke».
Orkdal Landsgymnas ble etablert i 1923, etter at Orkdal herredsstyre samme år hadde vedtatt å kjøpe Follo gård til skoleformål. Skolen ligger fremdeles på samme sted, og noen av de gamle gardsbygningene er bevart. Hovedbygget på Orkdal vidaregåande skole var sorenskriverbolig på Follo fra ca. 1695 og ble ombygget til sveitserstil midt på 1880-tallet. Det er det eldste skolebygget som er i bruk i Sør-Trøndelag. Bygningen inneholder nå administrasjon og bibliotek. Follos gamle stabbur finnes fremdeles på skoleområdet. Bevart er også D- og A-bygget, som nå rommer henholdsvis avdelingene for musikk, dans og drama og samfunnsfag og økonomi.

Skolens første rektor var Asbjørn Øverås. Det første elevkullet talte 31, hvorav 28 tok examen artium i 1928. Av de første artianerne var 4 kvinnelige. Da Øverås i 1938 gikk over i en stilling som rektor ved Trondheim katedralskole, hadde elevmassen vokst til 350. Skolen var da landets største landsgymnas. 

Øverås ble etterfulgt av rektor Arne Salveson. Han ble i 1942 avsatt og sendt til Falstad fangeleir for å ha motarbeidet nazifiseringen av skolen. NS-laget ved skolen hadde da skrumpet fra 44 medlemmer i 1940 til 2 høsten 1941. I Salvesons sted ble det innsatt en kommissarisk rektor, teolog og framhaldsskolelærer J. B. Strand. Landsgymnaset ble flyttet til Orkanger folkeskole og Follo overtatt som leirområde for tyske soldater. Ved krigens slutt var 600 soldater innkvartert i skolebygningene.

Salveson var tilbake som rektor straks etter frigjøringen i 1945. Skolebygningene var nå ikke egnede for undervisning. Tildels var den gamle bygningsmassen nedslitt, tildels var det foretatt bygningsmessige endringer og tilbygg. Det var dessuten gravd løpegraver og oppført bunkere. Rektor Salveson klarte å få til et samarbeide med den tyske kommandanten Otto Stopat, som førte til at gymnaset med stor arbeidsinnsats og velvillig tilførsel av materiale fra tysk side kunne flytte tilbake til Follo høsten 1945.

I 1946 ble Salveson etterfulgt av Trygve Ræder som var rektor fram til 1968. Senere har Torgeir Slåstad, Kjell Viken, Finn Sæther, Steinar Høynes og Kristoffer Uppheim vært rektorer.

I 1936 hadde man store planer for å bygge ut Follo. Det skulle blant annet bygges et utendørs svømmebasseng i sørenden av skoleområdet. Det ble det ikke noe av.

Orkdal vidaregåande skole og Meldal videregående skole har i lang tid hatt et tett samarbeid for å ivareta og utvikle studietilbudet i regionen.

Skolens framtid
---------------

Skolens framtid er lenge blitt diskutert på lokalpolitisk nivå. Det er flere ganger lagt fram forslag om å flytte hele skolen til Orkanger sentrum der fasiliteter allerede ligger med treningssenter, idrettshall, utendørs idrettsanlegg og flere fotballbaner i Idrettsparken, deriblant en oppvarmet kunstgressbane.

Disse planene er til nå sett på som uaktuelle, og man ser i stedet på mulighetene for å rehabilitere skolen der den ligger i dag.

Kunstfrossen skøytebane
-----------------------

Idrettslagene i Orkland samarbeider med Orkdal vidaregåande skole om å lage en bane som kan tjene idretten i hele regionen med islek for barn i nærområdet og idrettslinja ved Follo. Banen er planlagt i samarbeid med skøytekretsen i Sør-Trøndelag og er allerede teknisk godkjent av departementet.
Ismaskineriet trekker varme ut av banen for å lage is og leverer 25 graders varme.

Utdanningsprogrammer
--------------------

Orkdal vidaregåande skole tilbyr disse utdanningsprogrammene:

* Studiespesialisering
* Musikk, dans og drama
* Idrettsfag
* Helse- og sosialfag
* Teknikk og industriell produksjon
* Service og samferdsel

Kjente elever
-------------

* Astrid Smeplass – musiker, artist og tidligere deltaker i Idol
* Vegard Heggem – tidligere fotballspiller for Rosenborg BK og Liverpool FC
* Knut Torbjørn Eggen – tidligere fotballspiller og fotballtrener for blant annet Rosenborg BK, Fredrikstad FK og Moss FK
* Jorodd Asphjell – politiker (Ap), stortingsrepresentant for Sør-Trøndelag siden 2005 og første visepresident i Norges Idrettsforbund
* Nils Arne Eggen – kjent fotballtrener, tidligere fotballspiller og lektor i norsk, historie og idrett
* Vidar Løfshus – landslagstrener i langrenn i Norges Skiforbund

Referanser
----------

1. ↑  orkdal.vgs.no Arkivert 2011-01-09, hos Wayback Machine. (besøkt 2010.09.10)
2. ↑  Fritjov Øverland: "Gildt å vera follotræl", i Gudleiv Forr og Helge Vold: *Landsgymnaset*, Det norske samlaget, 2007, ISBN 978-82-521-7138-9 (ss 149-151 og 163)
3. ↑  Jon Asphjell: «Skolen og bygda» i  *i Jon Asphjell og Birger Eftedal:* Orkdal landsgymnas / Orkdal offentlege landsgymnas / Orkdal gymnas : 1923-1973*, Orkdal gymnas, 1973 (ss 12-13)*

Litteratur
----------

* Trygve Ræder, Anton Gerhard Nødtvedt, Birger Eftedal og Ottar Nygaard (red.): *Orkdal offentlege landsgymnas gjennom 25 år*. Orkdal 1948.
* Jon Asphjell, Birger Eftedal (red.): *Orkdal landsgymnas, Orkdal offentlege landsgymnas, Orkdal gymnas 1923-1973*. Orkdal 1973.
* Audun Eftedal, red. (1998). *75 år på Follo*. Orkdal.

Eksterne lenker
---------------

* Skolens hjemmeside

| * v
* d
* r
Videregående skoler i Trøndelag |
| --- |
| Nåværende | 
* Aglo
* Bybroen
* Byåsen
* Charlottenlund
* Fosen
* Gauldal
* Granskogen
* Grong
* Guri Kunna (Hitra/Frøya)
* Heimdal
* Hemne
* Inderøy
* KVT
* Lade
* Leksvik
* Levanger
* Lukas
* Malvik
* Meldal
* Melhus
* Meråker
* Mære
* NæringsAkademiet
* Olav Duun (Namsos)
* Ole Vig (Stjørdal)
* Oppdal
* Orkdal
* Rissa
* Røros
* Selbu
* Skjetlein
* Sonans Trondheim
* Steinerskolen
* Steinerskolen, Rotvoll
* Steinkjer
* Strinda
* Thora Storm (Trondheim)
* Tiller
* Trondheim katedralskole
* Trondheim tekniske fagskole
* Val
* Verdal
* Ytre Namdal
* Øya
* Åfjord

 |  |
| Tidligere | 
* Adolf Øien
* Brundalen
* Egge
* Gerhard Schøning
* Guldbergaunet
* Ladejarlen
* Ringve
* Skatval
* Stjørdal
* Thorp og Andersen

 |

|  |  |
| --- | --- |
| Oppslagsverk/autoritetsdata | VIAF **·** Forvaltningsdatabasen **·** Nasjonalt skoleregister
 |